ปกติเป็นคนที่ประจำเดือนมาตรงวันค่ะ รอบเดือนประมาณ 28 วันเดือน กค มาวันที่ 11กค (มี พสพ กินยาคุมฉุกเฉินไปวันที่ 22 กคค่ะ)เดือนสค มาวันที่ 2 สค (มาเร็ว คิดว่าเป็นผลข้างเคียงจากยาฉุกเฉินค่ะ)วันที 25 สค มี พสพ และไม่ได้ป้องกันค่ะวันนี้วันที่ 19 กย แล้ว ตรวจปัสสาวะก็ยังไม่พบการตั้งครรภ์ค่ะ มีอาการคัดเต้านมเหมือนใกล้ประจำเดือนมาเลยค่ะ แต่ไม่มา***สอบถามค่ะ การที่ประจำเดือนยังไม่มีเป็นผลจากกินยาคุมฉุกเฉินเดือน กค ได้มั้ยคะ***มีโอกาสตั้งครรภ์มั้ยคะ สามารถกินยาเพื่อให้ประจำเดือนมาได้มั้ยคะ หรือต้องรอเมื่อไรถึงจะทานยาได้คะ ถ้าไม่ได้ตั้งครรภ์***ถ้าตั้งครรภ์ อาการคัดเต้านมจะมีตลอดเลยมั้ยคะ เพราะปกติจะมีอาการคัดเต้านมเฉพาะก่อนมีประจำเดือนค่ะขอบมากๆค่ะ
สวัสดีค่ะ หากได้ทานยาคุมฉุกเฉินไปในวันที่ 22 ก.ค. และได้มีเลือดออกมาในวันที่ 2 ส.ค. เท่ากับมีระยะห่างจากรอบเดือนที่แล้ว 22 วัน ก็น่าจะเป็นประจำเดือนได้ ซึ่งแสดงว่าไม่ได้มีการตั้งครรภ์เกิดขึ้นสำหรับประจำเดือนในรอบถัดไป ยาคุมฉุกเฉินไม่น่าจะมีผลต่อการมาของประจำเดือนแล้ว ดังนั้น การที่ประจำเดือนยังไม่มา อาจเกิดจาก1. การตั้งครรภ์ เพราะการมีเพศสัมพันธ์โดยไม่ป้องกันในวันที่ 25 ส.ค. ก็ย่อมมีโอกาสตั้งครรภ์ได้ แต่หากได้ตรวจหาการตั้งครรภ์อย่างถูกต้องแล้วในวันที่ 19 ก.ย. หากตรวจไม่พบ ก็ไม่น่ามีการตั้งครรภ์เกิดขึ้นค่ะ2.มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับอาการคัดเต้านม อาจเป็นอาการก่อนการมีประจำเดือนมาก็ได้ โดยสามารถพบได้ 1-2 สัปดาห์ก่อนประจำเดือนมา หรืออาจเกิดจากสาเหตุอื่นๆ ก็ได้ เช่น มีความเครียด วิตกกังวล ดังนั้น อาจรอประจำเดือนไปอีกซักระยะค่ะ แต่หากต้องการทานยาสตรี ก็สามารถทำได้ โดยควรทานตามคำแนะนำข้างฉลากเท่านั้นค่ะ